ट्रेन में यात्रियों को बेहोश कर लूटने वाले 4 बदमाश गिरफ्तार, 2 फरार
ट्रेनों में जहरखुरानी करने वाले अंतरप्रांतीय गिरोह के चार आरोपियों को जीआरपी ने गिरफ्तार किया। दो साथी फरार हैं। गिरफ्तार तीन आरोपी बिहार के और एक आरोपी पश्चिम बंगाल का निवासी है। आरोपियों ने बिहार और दिल्ली-मुंबई रूट पर 30 से अधिक वारदात कबूल की। इनमें से तीन मामले रतलाम जीआरपी थाने में दर्ज हैं।
रतलाम डिवीजन में जहरखुरानी के दो गैंग सक्रिय होने की जानकारी मिलने पर एसआरपी कृष्णावेणी वसावतू ने जीआरपी थाना प्रभारी दुष्यंत जोशी ने चैकिंग के निर्देश दिए। गोल्डन टेम्पल मेल में नागदा से दाहोद तक चैकिंग के दौरान टीआई जोशी ने रिजर्वेशन कोच में बैठे दुर्बलसिंह उर्फ सुनील यादव, मोहम्मद आजाद उर्फ नईम खां दोनों निवासी जालमिलीक जिला किशनगंज (बिहार) और दीनापुर (पश्चिम बंगाल) निवासी मोहम्मद सलीम उर्फ साजन को पकड़ा। पूछताछ में तीनों ने गिरोह के सरगना दिल्ली में कांतिनगर के पास वेलकम नगर में रहने वाले किशनगंज निवासी सलाउद्दीन हुसैन का नाम बताया। सलाउद्दीन को दिल्ली से गिरफ्तार कर पुलिस रतलाम लाई। गिरोह के दो साथी किशनगंज निवासी नाजिम हैदर और मोहम्मद अकरम फरार हैं। गिरफ्तार आरोपियों के पास से चार तोला सोने की दो चूड़ियां, चांदी के आभूषण कुल वजनी 250 ग्राम तथा 1200 रुपए नकद जब्त हुए हैं।
टीआई जोशी ने बताया आरोपियों ने एक जहरखुरानी की और चोरी की तीन वारदात कबूल की है। 19 सितंबर 2016 को डीलक्स एक्सप्रेस से वड़ोदरा जा रही कमला शर्मा को चाय पिलाकर नाजिम और अकरम करीब दो लाख रुपए के आभूषण ले गए थे।
पहले बिहार फिर दिल्ली-मुंबई रूट का किया चयन
एसआरपी कृष्णावेणी ने बताया आरोपी टिकट लेकर लंबी दूरी की ट्रेन में यात्रा करते हैं और सहयात्रियों से दोस्ती कर चाय या नाश्ते में नशीला पदार्थ खिलाकर लूट लेते हैं। आरोपी सलाउद्दीन की गिरफ्तारी के लिए पुलिस टीम चार बार किशनगंज (बिहार) गई थी परंतु वह नहीं मिला। काफी प्रयास के बाद उसे दिल्ली से गिरफ्तार किया। गिरोह के लोग पूर्व में बिहार की ट्रेनों में जहरखुरानी की वारदात करते थे फिर दिल्ली-मुंबई रूट पर सक्रिय हो गए। आरोपियों ने बिहार में 30 से अधिक वारदातें करना कबूल किया है।
आरोपी (बाएं से) सलीम, आजाद उर्फ नईम, सलाउद्दीन तथा दुर्बल सिंह।
bho_Deva hin_Deva hin_Deva hin_Deva hin_Deva hin_Deva hin_Deva